ཨ་མེ་རི་ཀར་མཚོན་ན་ཨེ་ཤི་ཡའི་ནང་གནས་དགོས་པའི་རྒྱུ་མཚན་ཁག་ཧ་ཅང་གསལ་བོར་རེད།ང་ཚོས་རྣམ་རྒྱུན་རྣ་ལམ་དུ་ཡང་དང་སྐྱར་དུ་ཐོས་པའི་ཚིག་གྲུབ་ཁ་ཤས་ཡོད་པ་ལྟར།ཨེ་ཤི་ཡ་དེ་ཨ་མི་རི་ཀའི་མཐུན་ཕྱོགས་རྒྱལ་ཁབ་རྙིང་ཤོས་དང་ཉེ་ཤོས་རྣམས་ཀྱི་ཕ་ཡུལ་ཡིན་པ་དང་།ཨ་མེ་རི་ཀའི་མི་དམངས་འབོར་ཆེན་པོ་ཞིག་གི་རུས་རྒྱུད་ཨེ་ཤེ་ཡ་ནས་བྱུང་པ།དུས་རབས་གཅིག་ལྷག་གི་རིང་ཨ་མེ་རི་ཀ་མངའ་ཁུལ་འདིའི་ནང་སྟོབས་ཆེན་རྒྱལ་ཁབ་ཅིག་ཏུ་གྱུར་བ།དེ་ལས་ཀྱང་གལ་ཆེ་བ་ཞིག་ལ་འཛམ་གླིང་ནང་གི་སྒུལ་ཤུགས་ཧ་ཅང་ཆེ་བའི་མངའ་ཁུལ་དེ་ནི་ཨ་མེ་རི་ཀའི་དཔལ་འབྱོར་གྱི་སྲོག་རྩར་འགྱུར་བཞིན་རེད་ཟེར་བ་འདི་རེད།འདི་དག་ཚང་མ་བདེན་པ་ཡིན་ན།གྲང་དམག་རྗེས་སུ་ཨ་མེ་རི་ཀ་མངའ་ཁུལ་འདི་ནས་ཕྱིར་བཤོལ་མ་བྱས་པ་འགྲིག་ཡོད་པའི་དྲན་གསོ་གཏོང་བར་རྒྱུ་མཚན་འདེང་ངེས་ཡིན།འོན་ཀྱང་།ད་ལྟ་ཨ་མེ་རི་ཀའི་མདུན་དུ་རྙོག་འཛིངས་ཆེ་བའི་གདམ་ཀ་ཁག་ཅིག་ཡོད་པས་ང་ཚོས་གཏིང་ཟབ་པོ་ཞིག་སྔོག་དགོས།དྲི་བ་ནི་མངའ་ཁུལ་འདིར་སྡོད་པའམ་ཡང་ན་བསྐྱུར་རྒྱུ་ལྟ་བུ་ལས་སླ་པོ་གཏན་ནས་ཞིག་མིན་པར་ཨ་མེ་རི་ཀའི་བྱེད་སྤྱོད་དང་འགྲོ་སྟངས་ལ་ཐུག་ཡོད།ཨེ་ཤི་ཡའི་མངའ་ཁུལ་ག་རེ་བྱས་ནས་ཨ་མེ་རི་ཀར་གནད་འགག་ཆགས་ཡོད་པ་དང་།ཞིབ་ཕྲའི་ཐག་གཅོད་བྱེད་པར་ང་ཚོས་ཨ་ཤེ་ཡའི་མངའ་ཁུལ་དེ་ཨ་མེ་རི་ཀར་གནད་འགག་ག་རེ་ཆགས་ཡོད་མེད་དང་གནད་འགག་ག་ཚོད་ཅིག་ཆགས་ཡོད་མེད་ཀྱི་ལྟ་ཚུལ་འཕྱུག་པ་མེད་པ་ཞིག་དགོས།ངས་བསམ་ཚུལ་ལྟར་ན་ཐབས་ལམ་ཡག་ཤོས་ནི་རྒྱལ་ཁབ་དང་མི་སྒེར་ཚང་མར་གཅིག་མཚུངས་ཀྱི་རྨང་གཞིའི་དགོས་མཁོ་གསུམ་སྟེ།ཡར་རྒྱས་གོང་འཕེལ།བདེ་འཇགས།ཐུན་མོང་མ་ཡིན་པའི་ཁྱད་ཆོས་བཅས་ཀྱི་ཐོག་བགྲོ་གླེང་བྱེད་རྒྱུ་དེ་རེད།